**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-224-10L2/22

Datum: 05.08.2022 godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na preporuku Komisije za javnu nabavku broj: 05-04-224-9/22 od 05.08.2022 godine, u postupku javne nabavke radova na rehabilitaciji i sanaciji lokalnih i nekategorisanih cesta na području Grada Gradačac, LOT 2.- Rehabilitacija lokalne cestovne mreže na području MZ Sibovac, lokacija 2 L=50m., JU Direkcija regionalnih cesta TK donosi

**ODLUKU**

 **o izboru najpovoljnijeg ponuđača za javnu nabavku radova na rehabilitaciji i sanaciji lokalnih i nekategorisanih cesta na području Grada Gradačac, LOT 2.- Rehabilitacija lokalne cestovne mreže na području MZ Sibovac, lokacija 2 L=50m.**

Član 1.

Prihvata se Preporuka Komisije za javne nabavke, broj: 05-04-224-9/22 od 05.08.2022. godine i ugovor za javnu nabavku radova na rehabilitaciji i sanaciji lokalnih i nekategorisanih cesta na području Grada Gradačac - LOT 2.- Rehabilitacija lokalne cestovne mreže na području MZ Sibovac, lokacija 2 L=50m, dodjeljuje se ponuđaču **d.o.o ROADING Gračanica za najnižu ponuđenu cijenu od 9.184,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor .

Član 2.

Prijedlog ugovora dostavit će se na potpis izabranom ponuđaču **D.o.o Roading Gračanica**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-224/22 od 13.07.2022 Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je **804.774,30 KM**.

Procijenjena vrijednost za LOT 1 bez PDV-a iznosila je **9.195,99 KM**

Obavještenja o nabavci broj 997-1-3-62-3-8/22 objavljeno 13.07.2022. godine, Službeni glasnik BiH broj: 48/22.

Komisija za javnu nabavku imenovana je Rješenjem broj: 05-04-224-3/22 od 28.07.2022. godine. Komisija za javnu nabavku dostavila je dana 02.08.2022. godine Zapisnik o radu Komisije 05-04-224-8/22 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 04.08.2022 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-224-9/22 od 05.08.2022. godine. Ponuda ponuđača **d.o.o Roading Gračanica**, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 9.184,00 KM bez PDV-a, u postupku javne nabavke radova na rehabilitaciji i sanaciji lokalnih i nekategorisanih cesta na području Grada Gradačac LOT 2.- Rehabilitacija lokalne cestovne mreže na području MZ Sibovac, lokacija 2 L=50m.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 2;
* da su blagovremeno zaprimljene 2 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Komisija za provođenje postupka javne nabavke radova na rehabilitaciji i sanaciji lokalnih i nekategorisanih cesta na području Grada Gradačac LOT 2.- Rehabilitacija lokalne cestovne mreže na području MZ Sibovac, lokacija 2 L=50m, je prilikom pregleda i ocjene kvalifikovanosti ponuđača konstatovala da ponude oba prijavljena ponuđača ispunjavaju kvalifikacione uslove propisane tenderskom dokumentacijom.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

**LOT 2.- Rehabilitacija lokalne cestovne mreže na području MZ Sibovac, lokacija 2 L=50m**.

|  |  |  |  |
| --- | --- | --- | --- |
| R.br. | Naziv ponuđača | Cijena ponude (KM bez PDV-a) | Ukupan broj bodova |
| 1. | Doo Roading Gračanica | 9.184,00 | 100 |
| 2. | Doo Balegem Gradačac | 10.720,00 | 85,6 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva